Ալեքսանդր Պանով (ֆուտբոլիստ)

Ալեքսանդր Վլադիմիրովիչ Պանով (, ), ռուս ֆուտոլիստ, հարձակվող։ «Իժորեց» մանկական թիմի (մարզիչ՝ Վ. Ի. Տիմոշենկո) և «Զենիթի» ՕՌՄՊՄԴ-ի (մարզիչներ՝ Ն. Վորոնին, Վ.Բուլավին) սան է։ Ռուսաստանի սպորտի վարպետ։ Ամուսնացած է, ունի երեք որդի՝ Նիկիտա, Կուզմա և Տիմոֆեյ։

Կենսագրություն 	
Պանովը մանուկ հասակում «դժվար դեռահաս» է եղել, խմել է, ծխել, օգտագործել թմրանյութեր, սեփական խոսքով՝ եղել է գոպնիկ։ Հետո սկսել է զբաղվել ֆուտբոլով։ 1993 թվականին հայտնվել է «Զենիթում»։ Ավելի ուշ խաղացել է Վոլոգդայի «Դինամոյում» և չինական «Բաոկանում»։

1997 թվականին Անատոլի Բիշովեցը Պանովին վերադարձրել է «Զենիթ»։ Այնտեղ նա խաղացել է 3 տարի։ 1999 թվականին նվաճել է Ռուսաստանի գավաթը՝ եզրափակչում խփելով 2 գոլ։

Այնտեղից մեկնել է ֆրանսիական «Սենտ Էտիեն», որտեղ անցկացրել է միայն մեկ մրցաշրջան՝ վնասվածքների պատճառով քիչ ելույթ ունենալով։

1990-ականների վերջին բժիշկները կասկածել են Պանովի մոտ հեպատիտի առկայությանը, սակայն ախտորոշումը չի հաստատվել։ Բուժվել է սինուսիտի դեմ։

2010 թվականի օգոստոսի 23-ին վերսկսել է պրոֆեսիոնալ ֆուտբոլիստի կարիերան և ընդգրկվել է Մոսկվայի «Տորպեդոյի» հայտացուցակում։ 2011 թվականից հանդես է եկել «Տորպեդո» (Լյուբերցի), Մոսկվայի «Պրոտոն» և «Բարս» սիրողական թիմերի կազմում։

Հավաքական 
1998-2004 թվականներին հանդես է եկել Ռուսաստանի հավաքականում, անցկացրել է 17 հանդիպում և խփել է 4 գոլ։ Առաջին խաղն անցկացրել է 1998 թվականի նոյեմբերի 18-ին Բրազիլիայի դեմ, որում Ռուսաստանը պարտվել է 1:5 հաշվով։

Հայտնի է «Ստադ դե Ֆրանսում» դեմ Ֆրանսիայի հավաքականի խաղում Ռուսաստանի հավաքականի խաղու խփած դուբլի շնորհիվ, երբ հանդիպումն ավարտվել է Ռուսաստանի հաղթանակով աշխարհի գործող չեմպիոնի նկատմամբ (5 հունիսի 1999, 3:2)։ Հավաքականի կազմում վերջին խաղն անցկացրել է 2004 թվականի մայիսի 25-ին Ավստրիայի դեմ, որն ավարտվել է ոչ ոքի (0:0)։

Պանովը եղել է 2004 թվականի Եվրոպայի առաջնությանը մասնակցելու թեկնածուների ցուցակում, սակայն չի ընդգրկվել վերջնական հայտացուցակում։ Նշվել են մի քանի վարկածներ, այդ թվում՝ ընկճվածություն, մարզական պատճառներ, վնասվածք կամ կրած վարակիչ հիվանդություն։

Կարիերայի ավարտից հետո 
Ավարտելով կարիերան՝ մնացել է Մոսկվայում՝ Բուտովոյում։ 2013 թվականին հիմնադրել է «Պանտերա» ֆուտբոլային դպրոցը։

Կյանքի գլխավոր ակումբը համարում է «Տորպեդոն», երկրպագում է «Սպարտակին», «Ֆրատրիայի» անդամ է։

Ձեռքբերումներ 
 Զենիթ
 Ռուսաստանի գավաթի դափնեկիր - 1998/99

 Տորպեդո (Մոսկվա)
 ՖԱԼ առաջնության երկրորդ դիվիզիոնի հաղթող («Կենտրոն» տարածաշրջան) - 2010

Անձնական ձեռբքրումներ
 Ռուսաստանի առաջնության 33 լավագույն ֆուտբոլիստների ցուցակում – № 1 - 1999 և 2000; № 3 - 1998 и 2004
 Երկրորդ լիգայի լավագույն ռմբարկու - 1993
 Երկրորդ դիվիզիոնի լավագույն ֆուտբոլիստ - 2003
 Առաջին դիվիզիոնի լավագույն ռմբարկու - 2003
 «Աղեղնավոր» մրցանակի դափնեկիր է 1999 թվականի «Մրցաշրջանի լավագույն հարձակվող» անվանակարգում։

Ելույթների վիճակագրություն

Արվեստում 
 Ալեքսանդր Պանովը հիշատակվում է «Բիվնի» խմբի «Форварды» երգում։
 Նաև «Սպլին» խմբի «Моё сердце» երգում կան «բայց ես էլ, փառք Աստծո... ֆրանսիացիներին չեմ խփել» (ռուս․՝ «но так и я, слава Богу… …французам не забивал») տողերը, ինչը կարելի է համարել ուղղակի հղում Պանովի և Ֆրանսիայի հավաքականի հետ հանդիպման վերաբերյալ։ Իր հարցազրույցներից մեկում Ալեքսանդր Պանովը շնորհակալություն է հայտնել Ալեքսանդր Վասիլևին այս երգի համար։

Պանովի հանդիպումները Ռուսաստանի հավաքականում 

Ընդհանուր՝ 17 խաղ / 4 գոլ, 11 հաղթանակ, 4 ոչ-ոքի, 2 պարտություն

Ծանոթագրություններ

Արտաքին հղումներ 
 Ֆուտբոլիստի էջը «Տորպեդո» (Մոսկվա) ակումբի պաշտոնական կայքում
 Վիճակագրությունը zenit-history.ru կայքում
 Ֆուտբոլիստի էջը legioner.kulichki.com կայքում
 Панов: мне смешно смотреть на этот футбол

Զենիթի ֆուտբոլիստներ
Սենտ Էտիենի ֆուտբոլիստներ